paragraph_text: Kurija (lat. curia) je građevina posebne pravne namjene. U doba feudalizma bio je to dvor gdje su bili sudovi na koje su vazali morali dolaziti. To je mogao biti dvor feudalnih seniora (curia feudalis) ili dvor samoga kralja (curia regia). U širem značenju kurijom se ponekad označava i svaki drugi sud onog vremena (npr. curia comitis: županov sud).<ref>Hrvatska enciklopedija LZ Miroslav Krleža kurija (pristupljeno 11. listopada 2016.)